شمس وارثی

سید شمس الحسن المعروف شمس وارثی (پیدائش: یکم جولائی 1935ء - 19 جنوری 2008ء) پاکستان سے تعلق رکھنے والے اردو زبان کے ممتاز نعت گو شاعر اور ادیب تھے۔ انھوں نے حمد، نعت، غزل، نظم، قومی نغمات، سلام اور منقبت کی اصنافِ سخن میں طبع آزمائی کی۔

 حالات زندگی 
شمس وارثی یکم جولائی 1935ءکو قصبہ کھیوالی، ضلع بارہ بنکی، اتر پردیش ، برطانوی ہندوستان میں پیدا ہوئے۔ ان کا اصل نام سید شمس الحسن، تخلص شمس تھا جبکہ شمس وارثی ان کا قلمی نام تھا۔ ان کے والدسید فخر الحسن وارثی اپنے قصبہ کے بڑے زمیندار اور نمبردار تھے۔ میٹرک کی تعلیم سینٹ جوزف مشنری اسکول بارہ بنکی سے حاصل کی۔ انٹرمیڈیٹ کا امتحان اسلامیہ کالج لکھنؤ سے پاس کیا۔ تقسیم ہند کے بعد والدین کے ساتھ پاکستان منتقل ہو گئے۔ ابتدا میں راولپنڈی اور بعد ازاں کراچی میں رہائش پزیر ہو گئے۔جامعہ کراچی سے ایم اے ، ایل ایل بی کی اسناد حاصل کیں اور جامعہ پنجاب سے اردو فاضل کا امتحان پاس کیا۔ نیشنل بینک آف پاکستان میں ملازمت کی اور اسی ادارے سے مدتِ ملازمت مکمل ہونے کے بعد سبکدوش ہوئے۔ نیشنل بینک میں بزمِ ادب نیشنل بینک (رجسٹرڈ) قائم کی۔ بزمِ ادب نیشنل بینک کا جوش ملیح آبادی اعزاز، پاکستان نعت اکیڈمی کا اعزاز اور ٹرانس پاک کارپوریشن کا اعزاز حاصل کیا۔ ان کی کتابوں میں حرفِ نوا (نعتیہ مجموعہ، 1975ء)، حرفِ معتبر (غزلیں، نعتیں، حمدیں، سلام، مناقب، قومی نغمات)، طیبہ جانے والے میرا سلام لے جا (نعتیہ مجموعہ)، رحمتِ تمام (نیشنل بینک کے شعرا کا نعتیہ انتخاب)، گلہائے وارث (احرام پوش فقرا کا منظوم تذکرہ، 1996ء) اور حضرت مجدد الف ثانی (سوانح) شامل ہیں۔منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 307

 نمونۂ کلام 

<div style='text-align: center;'>
نعت

 وفات 
شمس وارثی 19 جنوری 2008ء کو کراچی، پاکستان میں انتقال کر گئے۔ وہ سخی حسن قبرستان میں مدفون ہیں۔ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص 64

 حوالہ جات 

زمرہ:1935ء کی پیدائشیں
زمرہ:2008ء کی وفیات
زمرہ:22 جون کی وفیات
زمرہ:پاکستانی مسلم شخصیات
زمرہ:کراچی کے شعرا
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:کراچی میں وفات پانے والی شخصیات
زمرہ:نعتیہ شاعر
زمرہ:اتر پردیش میں پیدا ہونے والی شخصیات